Хәажәкыра 3 асааҭ 12:30 рзы Аҟәа ацәыргақәҵатә зал аҿы иаартхоит есышықәсатәи аҭыԥантәи асахьаҭыхҩцәа рцәыргақәҵа.
"Ацәыргақәҵа ааԥын ааира иадаҳҳәалоит, аҳәса ирыдаҳәныҳәалоит. Иара есышықәса имҩаԥаагоит. Аҳәса русумҭақәагьы ӡыргахоит. Ирацәоуп аҿар русумҭақәагьы, уи ҳаигәырӷьоит. Аҭыхымҭақәа зегьы акомиссиа иалнаԥшаауеит. Ақәыргылара иаԥсоу иаԥсаму иахәаԥшуеит. Убас еилырхны иҳаргьежьқәазгьы ыҟоуп. Ацәыргақәҵатә зал аҿы иӡыргахо рыҩаӡарагьы ҳаракызароуп, убри аҟынтә иаарго зегьы ҳадаҳкылом", - ҳәа еиҭеиҳәеит Џьениа.
Ааԥынтәи ацәыргақәҵа аартхоит хәажәкырамза 15-нӡа.